****

**OBČINA KIDRIČEVO**

Občinski svet

Kopališka ul. 14

2325 Kidričevo

Štev. 032-1/2020-172

**Z A P I S N I K**

1. dopisne seje občinskega sveta občine Kidričevo, ki je potekala v času od 16.3.2020 do 18.3.2020 do 15. ure.

Dopisna seja je bila sklicana na podlagi 22. člena Poslovnika občinskega sveta Občine Kidričevo (Uradno glasilo slovenskih občin, št. 36/17 in 16/18)

**Dnevni red:**

1. Pravilnik o sprejemu otrok v vrtec, skrajšani postopek
2. Soglasje za uporabo grba občine Kidričevo.

**Ad. 1**

Člani občinskega sveta Občine Kidričevo so odločali o Pravilniku o sprejemu otrok v vrtec. Pravilnik so člani občinskega sveta prejeli že z vabilom za 11. redno sejo občinskega sveta, katera pa je bila preklicana zaradi nevarnosti širjenja COVID 19.

***SKLEP:***  **Občinski svet občine Kidričevo sprejme Pravilnik o sprejemu otrok v vrtec.**

**Pravilnik je priloga in sestani del tega sklepa.**

Sklep je bil soglasno sprejet. Glasovalo je 14 članov občinskega sveta.

**Ad. 2**

Člani občinskega sveta so odločali o podaji soglasja Tamburaškemu orkestru Cirkovce za uporabo simbola občine Kidričevo na spletni strani, majicah in promocijskem materialu.

***SKLEP:* Občinski svet Občine Kidričevo daje soglasje Tamburaškemu orkestru Cirkovce za uporabo simbola občine Kidričevo na novi spletni strani, majicah in promocijskem materialu.**

Sklep je bil soglasno sprejet. Glasovalo je 14 članov občinskega sveta.

Rezultati glasovanja se hranijo v spisu.

Zdenka Frank; Anton Leskovar;

zapisnik sestavila župan

občine Kidričevo